stanford-oval/wikipedia huggingface dataset:
Kaksintaistelu
Säännöt > Taistelu

Jotkut kaksintaistelijat tekivät taistelua edeltävinä päivinä valmisteluja siltä varalta etteivät selviäisi taistelusta, kuten testamentin. Kaksintaistelijat saapuivat taistelupaikalle arvokkaasti pukeutuneina ja usein sekundanttiensa seurassa. Aseet tarkastettiin ja varmistettiin, että kummallakaan ei ollut toista parempaa asetta. Myös säännöt ja taistelukentän mitat sovittiin.
Miekkataistelut käytiin varhaisina vuosisatoina kuolemaan asti, tai siihen asti, kunnes voittaja oli riisunut häviäjän aseista ja armahtanut hänet. Myöhempinä vuosisatoina voittoon saattoi riittää vastustajan vammauttaminen tai haavoittaminen, tai taistelulla oli tietty kestoaika.
Ampuma-asetaistelua varten sovittiin ampumaetäisyys, taistelutapa ja merkki ampua. Merkki saattoi olla sanallinen käsky, käsimerkki tai nenäliinan pudottaminen. Tärkeintä oli, että kumpikin taistelija havaitsi sen. Taistelijat saattoivat seistä vastakkain ja ampua merkistä yhtä aikaa. Tai he saattoivat kävellä toisistaan poispäin ja kääntyä ampumaan saatuaan merkin. Kolmas tapa oli kävellä kohti vastustajaa ja ampua sopivalta etäisyydeltä, joutuen sen jälkeen odottamaan vastustajan laukausta. Joskus ammuttiin vuoron perään, joskus niin useasti kuin oli tarpeen. Ampumaetäisyys oli useimmiten 10–20 askelta. Mitä lähempää ammuttiin, sitä suurempi oli kuolemanvaara. Etäisyys oli joskus sitä lyhyempi, mitä vakavammasta loukkauksesta oli kysymys. Joskus taistelijat ampuivat toisiaan useiden kymmenien metrien etäisyydeltä.
Ampuma-asein käydyssä kaksintaistelussa oli edullista seistä kylki vastustajaa päin, jolloin osuminen oli vaikeampaa.
Kaksintaistelu saattoi johtaa kuolemaan tai vammautumiseen. Vaaroja lisäsi ennen nykyaikaisen lääketieteen aikaa sekin, että pienikin haava saattoi olla hengenvaarallinen. Lisäksi kaksintaistelun voittaja saattoi joutua syytteeseen taposta tai murhasta. Rangaistukset vaihtelivat nuhtelusta hirsipuuhun, mutta yleensä rangaistus ei ollut ankara.
Kaksintaistelu Suomen oikeudessa

Suomen rikoslaissa (39/1889) oli alun perin säännöksiä kaksintaistelusta (23 luku). Kaksintaistelu erotettiin murhasta, taposta ja pahoinpitelystä ja siitä rangaistiin lievemmin. Laissa säädettiin vankeusrangaistus sille, joka oli vastustajaansa vahingoittanut. Jos jompikumpi oli poikennut kaksintaistelussa sovituista tahi tavanmukaisista säännöksistä tai jos kaksintaistelu tapahtui ilman sekundantteja, häntä rangaistiin niin kuin murhasta, taposta tai pahoinpitelystä oli säädetty. Sitä, joka vei toisen puolesta perille kaksintaisteluvaatimuksen, rangaistiin vankeudella, paitsi jos hän oli vakaasti koettanut estää kaksintaistelua tapahtumasta. Sekundantteja, todistajia ja lääkäreitä ei rangaistu. — Tämä luku kumottiin rikoslainsäädännön osittaisuudistuksessa vuonna 1969 lailla 491/1969, ja nykyisin kaksintaisteluja arvioidaan väkivaltarikoksina.
Tunnettuja kaksintaisteluja

12. heinäkuuta 1804 – Yhdysvaltain varapresidentti Aaron Burr tappoi poliitikko Alexander Hamiltonin kaksintaistelussa New Jerseyn Weehawkenissa.
10. helmikuuta 1837 – Georges d’Anthès tappoi kaksintaistelussa venäläisen runoilijan Aleksandr Puškinin Pietarissa.
27. heinäkuuta 1841 – vänrikki Nikolai Martynov ampui venäläisen runoilija Mihail Lermontovin kaksintaistelussa Pjatigorskissa.
28. elokuuta 1864 – ruhtinas Janko von Racowitza ampui Saksan sosialidemokraattien perustajaa Ferdinand Lassallea Carougessa Sveitsissä. Lassalle kuoli kolme päivää myöhemmin.
6. tammikuuta 1885 – silmälääkäri Karl Koller haavoitti kollegaansa Fritz Zinneriä miekalla Wienissä.
13. heinäkuuta 1889 – Ranskan pääministeri Charles Floquet haavoitti poliittista vastustajaansa kenraali Georges Boulangeria, mutta tämä jäi henkiin.
22. kesäkuuta 1908 – kreivi Arvid Manteuffel surmasi kreivi Nikolai Sumarokov-Elstonin (Jusupov) pistoolinlaukauksella. Nikolai oli itse ampunut laukauksen ilmaan. Nikolai Jusupov oli ihastunut Manteuffelin vaimoon, kreivitär Marina de Heydeniin, joka oli pyytänyt avioeroa Manteuffelista muutama kuukausi avioliiton solmimisen jälkeen. Marinan isoisä oli Suomen kenraalikuvernööri Fjodor Heiden.
2. tammikuuta 1913 – Unkarin parlamentin puhemies ja entinen pääministeri István Tisza kävi kaksintaistelun oppositiojohtaja Mihály Károlyin kanssa. Aseina käytettiin säiliä. Károlyi haavoittui lievästi otsaan ja Tisza käteen.
Kaksintaistelua on käytetty dramaattisena tehokeinona usein oopperoissa, joista tunnetuimmat ovat Richard Wagnerin oopperat Valkyyria ja Lohengrin, Georges Bizet’n ooppera Carmen, Pjotr Tšaikovskin ooppera Jevgeni Onegin, Giuseppe Verdin ooppera Trubaduuri sekä Pietro Mascagnin ooppera Cavalleria rusticana.
Aiheesta muualla

Wikimedia Commonsissa on kuvia tai muita tiedostoja aiheesta .
Kaksintaistelua koskeva luku vuoden 1889 rikoslaissa
Saksalaisylioppilaiden rituaalinen kaksintaistelu sapelein, niin kutsuttu Mensur-taistelu.
Faro-luokka

| Faro-luokka |
| --- | --- |


Tekniset tiedot
Uppouma:  295 t
Pituus:  36,58 m
Koneteho:  650 hv
Nopeus:  13 solmua
Miehistöä:  62
Aseistus
Meritorjunta:  2 x 47 mm tykkiä
Faro-luokka oli Portugalin laivaston kahden aluksen muodostama tykkiveneluokka.
Alukset

| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| NRP Faro | Lissabonin laivastontelakka |  | 1927 |  | poistettu palveluksesta 1960 |
| NRP Lagos | Lissabonin laivastontelakka |  | 1930 |  | poistettu palveluksesta 1960 |
Fantasia (vuoden 1940 elokuva)

| Fantasia |
| --- | --- |
 Alkuperäinen juliste.
Ohjaaja:  Samuel Armstrong James Algar Bill Roberts Paul Satterfield Ben Sharpsteen David D. Hand Hamilton Luske Jim Handley Ford Beebe T. Hee Norman Ferguson Wilfred Jackson
Käsikirjoittaja:  Joe Grant Dick Huemer
Tarina:  Joe Grant Dick Huemer
Tuottaja:  Walt Disney Ben Sharpsteen
Säveltäjä:  Philadelphian orkesteri
Kuvaaja:  James Wong Howe
Leikkaaja:  Stephen Csillag
Pääosat:  Leopold Stokowski Deems Taylor
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  Walt Disney Productions RKO Radio Pictures
Ensi-ilta:   13. marraskuuta 1940  4. marraskuuta 1949
Kesto:  124 minuuttia
Alkuperäiskieli:  englanti
Budjetti:  2,28 miljoonaa $
Tuotto:  76,4–83,3 miljoonaa $
Seuraaja:  Fantasia 2000
Aiheesta muualla
IMDb 
Elonet
AllMovie
Infobox OKNimi-testi OK: 
Fantasia on kolmas Walt Disneyn tuottama pitkä piirroselokuva, joka ilmestyi vuonna 1940. Elokuva koostuu kahdeksasta klassisen musiikin sävellyksestä, jotka on kuvitettu animaatioin. Elokuvan musiikin soittaa Philadelphian orkesteri. Vuonna 1999, 59 vuotta Fantasian ensi-illan jälkeen, ilmestyi sen jatko-osa Fantasia 2000.
Elokuvan jaksot

1. Toccata ja fuuga d-molli (Johann Sebastian Bach)
2. Pähkinänsärkijä-sarja (Pjotr Tšaikovski)
3. Noidan oppipoika (Paul Dukas)
4. Kevätuhri (Igor Stravinski)
5. Pastoraalisinfonia (Ludwig van Beethoven)
6. Tuntien tanssi oopperasta La Gioconda (Amilcare Ponchielli)
7. Yö autiolla vuorella (Modest Musorgski) / Ave Maria (Franz Schubert)
Jokaista jaksoa edeltää johdanto, jossa kertojanääni (säveltäjä ja musiikkikriitikko Deems Taylor) selostaa katsojille seuraavaksi kuultavan sävellyksen historiaa ja taustoja. Johdantojen taustalla nähdään orkesteri virittämässä soittimiaan seuraavaa numeroa varten.
Johdantojen lisäksi elokuvassa on kaksi erillistä lyhyttä puhekohtausta. Noidan oppipoika -jakson jälkeen nähdään kohtaus, jossa animoitu Mikki Hiiri (Walt Disney, ääni) käy tervehtimässä korokkeellaan seisovaa kapellimestari Leopold Stokowskia (molemmat nähdään mustina siluetteina). Kevätuhrin ja Pastoraalisinfonian välissä on kohtaus nimeltään Meet the Soundtrack ("tapaa ääniraita"), jossa katsojille kerrotaan Oskar Fischingerin abstraktisti animoiman ääniraidan avulla, miten heidän kuulemansa musiikki muodostuu eri taajuuksilla värähtelevistä ääniaalloista.
Toccata ja fuuga, Noidan oppipoika, Tuntien tanssi ja Ave Maria ovat Fantasiassa alkuperäisen mittaisia. 40-minuuttinen Pastoraalisinfonia on lyhennetty 20-minuuttiseksi ja 35-minuuttinen Kevätuhri 25-minuuttiseksi. Lisäksi Kevätuhrissa teoksen alussa soiva fagottisoolo on liitetty uudelleen teoksen loppuun. Myös Yö autiolla vuorella, Pähkinänsärkijä ja Noidan oppipoika ovat hieman alkuperäistä lyhyempiä, joskaan lyhennykset eivät ole yhtä radikaaleja. Fantasiassa käytetty Pähkinänsärkijä ei ole itse baletti vaan siihen perustuva orkesterisarja, joka on huomattavasti alkuperäistä balettia lyhyempi. Yö autiolla vuorella -teoksesta kuullaan Leopold Stokowskin oma orkesterisovitus, joka poikkeaa hieman Nikolai Rimski-Korsakovin tunnetummasta orkestraatiosta. Alkujaan uruille sävelletty Toccata ja fuuga kuullaan myös orkesterisovituksena.
Suomessa elokuvasta levitettiin 2000-luvulle asti hieman lyhennettyä versiota, jossa Taylorin osuudet on korvattu suomenkielisellä kerronnalla. Alkuperäisen suomenkielisen kertojan nimeä ei ole ilmoitettu. Vuonna 2010 tehtiin DVD-julkaisua varten uusi suomenkielinen jälkiäänitys, jonka ohjasi Markus Bäckman. Uudessa suomenkielisessä versiossa Taylorin äänenä on Jarmo Koski, Mikki Hiiren äänenä välispiikissä Antti Pääkkönen ja Stokowskin äänenä Rauno Ahonen.
Elokuvan ääni

Fantasia oli maailman ensimmäinen stereoäänellä toteutettu elokuva, ja sitä pidetään muutenkin siihenastisista äänielokuvista edistyksellisimpänä. Kahden miljoonan dollarin budjetista viidennes käytettiin ääneen. Äänitykset tehtiin yhdeksälle raidalle, joista miksattu Fantasound-stereoääni esitettiin ensi-illassa 90 kaiuttimen kautta, jotka nykyajan surround-äänen tapaan oli sijoitettu ympäri salia.
Rachel Fattal

| Mitalit | Mitalit | Mitalit |  |
| --- | --- | --- | --- |
|  Rachel Fattal |  Rachel Fattal |  Rachel Fattal |  |
Maa:   Yhdysvallat
Naisten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 |  |  |
|  Kultaa | Tokio 2020 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Kazan 2015 |  |  |
|  Kultaa | Budapest 2017 |  |  |
|  Kultaa | Gwangju 2019 |  |  |
|  Kultaa | Budapest 2022 |  |  |
|  Kultaa | Doha 2024 |  |  |
Rachel Fattal (s. 10. joulukuuta 1993) on yhdysvaltalainen vesipalloilija. Hän on voittanut Yhdysvaltain maajoukkueen pelaajana olympialaisissa kaksi kultamitalia, Rio de Janeirossa 2016 ja vuodelle 2021 siirretyissä Tokion olympialaisissa. Hän on voittanut maailmanmestaruuden vuosina 2015, 2017, 2019, 2022 ja 2024. Hän kuului joukkueeseen myös vuosien 2013 ja 2023 MM-kilpailuissa, joissa Yhdysvallat jäi viidenneksi.
Fallujan ensimmäinen taistelu

Fallujan ensimmäinen taistelu eli operaatio Vigilant Resolve oli Irakin sodan aikana 4. huhtikuuta – 1. toukokuuta 2004 käyty taistelu Fallujan kaupungin hallinnasta Yhdysvaltojen ja paikallisten irakilaisten kapinallisryhmien välillä. Yhdysvallat oli ennen taistelun alkamista vetäytynyt kaupungista, mutta neljän Blackwater USA:n työntekijän surmat saivat sen lähettämään merijalkaväen takaisin kaupunkiin. Joukkojen hidas eteneminen ja mediahuomio johtivat lopulta Yhdysvaltojen joukkojen vetäytymiseen ja edelleen tästä huolimatta huonontunut turvallisuustilanne johti myöhemmin saman vuoden syksyllä Fallujan toiseen taisteluun.
Tausta

Falluja on kaupunki noin 70 kilometrin päässä Irakin pääkaupunki Bagdadista länteen al-Anbarin maakunnassa. Alue on niin sanottua Irakin sunnikolmiota ja paikallisten asukkaiden enemmistö on esimerkiksi Etelä-Irakin šiialaisesta väestöstä poiketen sunnalaisia. Salafisteilla oli suuri vaikutusvalta kaupungissa ja Irakin sodan jälkeen vastarintaliikkeiden, kuten al-Qaidan toiminta al-Anbarin alueella johti epävakauteen. Yhdysvallat päätti yhteenottojen lisääntyessä vetää joukkonsa Fallujasta maaliskuussa 2004 ja sen joukot tekivät vain satunnaisia partioita kaupunkiin. Blackwater USA oli yksityinen sotilasalan yritys, joka myi palveluitaan Irakia miehittäneelle koalitiolle. 31. maaliskuuta neljä sen työntekijää väijytettiin Fallujassa. Surmansa saaneita kuljetettiin pitkin kaupunkia ja lopulta ruumiit ripustettiin roikkumaan paikalliselta sillalta. Televisiokamerat kuvasivat tapahtumat, jotka johtivat koalition kasvojen menetykseen ja operaatioon koalition hallinnan palauttamiseksi. Merijalkaväki oli alun perin suunnitellut hiljaista operaatiota, jossa merijalkaväki kävisi vain pidättämässä iskusta epäillyt. Irakin väliaikaisen hallinnon johdossa ollut Paul Bremer ja presidentti George W. Bush vaativat kuitenkin kaupungin valtausta.
Taistelu

Operaatio Fallujan valtaamiseksi sai nimen Vigilant Resolve. Operaatioon osallistuneet joukot kuuluivat Yhdysvaltain merijalkaväen I Marine Expeditionary Force -osastoon, joita tukivat helikopterit ja lentokoneet. Fallujassa joukot käsittivät noin 2 200 sotilasta. Operaatiota komensi kenraaliluutnantti James Conway. Fallujassa toimi useita eri kapinallisryhmiä, joiden riveissä taistelijoita oli yhteensä arviolta 15 000–20 000. Falluja piiritettiin 4. huhtikuuta ja taistelut alkoivat pienimuotoisilla tunnusteluhyökkäyksillä ja ilmaiskuilla kaupunkiin.
Kaupunkiin lopulta hyökänneiden joukkojen eteneminen oli hidasta. Kaupungin korttelit jouduttiin valtaamaan yksi kerrallaan panssarivaunujen tuella ja kapinalliset käyttivät amerikkalaisia vastaan sissitaktiikkaa, kuten väijytyksiä, tienvarsipommeja, tarkka-ampujia, miinoja ja kranaatinheitiniskuja. Yhdysvallat käytti puolestaan tykistöä ja ilmavoimiaan. Kaupungin yllä lensi esimerkiksi raskaasti aseistettuja Lockheed AC-130 -lentokoneita ja Bell AH-1 Cobra -helikoptereita. Etenkin helikopterien toimintaa vaikeutti kuitenkin huomattavasti puolustajien raskas tulitus maasta. Ilmaiskut johtivat myös suureen siviiliuhrien määrään kapinallisten käyttäessä tukikohtinaan siviiliasuntoja, moskeijoita ja kouluja. Kolme päivää taistelujen alkamisen jälkeen merijalkaväki oli vallannut vain neljänneksen kaupungista.
Seuraukset

Hidas eteneminen ja taistelujen kiihtyminen johtivat poliittiseen painostukseen Yhdysvalloissa, sekä irakilaisten poliitikkojen taholta. Irakissa kritiikkiä ja suoranaisia levottomuuksia aiheuttivat etenkin kaupungin siviiliväestön kärsimykset ja kapinallisten tukikohtinaan käyttämien kaupungin moskeijoiden tulittaminen. Yhdysvalloissa taistelun ratkaisuun vaikutti etenkin taistelun medianäkyvyys. Koalitio julisti 9. huhtikuuta yksipuolisen tulitauon ja aloitti neuvottelut paikallisten kapinallisryhmien kanssa. Neuvottelujen lopputuloksena muodostettiin niin sanottu Fallujan prikaati, joka koostui paikallisista kapinallisista. Vastuu kaupungin hallinnasta luovutettiin prikaatille ja Yhdysvallat suostui aseistamaan ryhmää. Yhdysvaltojen joukot vetäytyivät kaupungista 1. toukokuuta. 27 merijalkaväen sotilasta oli saanut surmansa ja 90 haavoittui. Noin 700 irakilaista sai surmansa ja heistä ehkä jopa 600 oli siviilejä. Noin neljäsosa Fallujan asukkaista pakeni taisteluja muualle Irakiin. Fallujan prikaati romahti myöhemmin samana vuonna ja kun vielä Irakin al-Qaidan johtajan Abu Musab al-Zarqawiin uskottiin olleen kaupungissa amerikkalaiset etenivät kaupunkiin uudelleen syksyllä 2004 Fallujan toisessa taistelussa operaationimeltään Phantom Fury.
Yhdysvaltain merijalkaväen joukkoja Fallujassa 7. huhtikuuta.
Merijalkaväen sotilaita ja M1 Abrams-panssarivaunu taistelujen aikana 6. huhtikuuta.
Liikennettä kaupunkiin estäviä joukkoja maantiellä.
Fast Company

| Fast Company |
| --- | --- |

Ohjaaja:  David Cronenberg
Käsikirjoittaja:   David Cronenberg  Phil Savath  Courtney Smith 
Perustuu:  Alan Treen tarinaan
Tuottaja:   Michael Lebowitz  Peter O'Brian  Phil Savath  Courtney Smith 
Säveltäjä:  Fred Mollin
Kuvaaja:  Mark Irwin
Leikkaaja:  Ronald Sanders
Pääosat:   William Smith  Claudia Jennings  John Saxon  Nicholas Campbell 
Valmistustiedot
Valmistusmaa:  Kanada
Tuotantoyhtiö:   Admit One Presentations  Danton Films 
Levittäjä:  Netflix
Ensi-ilta:  1979
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Fast Company on David Cronenbergin ohjaama elokuva vuodelta 1979. Elokuva kuvattiin pääasiassa Edmonton International Speedway -kilparadalla Edmontonissa. Fast Company on ensimmäinen Cronenbergin pitkä elokuva, joka ei perustu hänen omalle idealleen.
Arvioita

Video-oppaassa vuodelta 1994 elokuva saa kolme tähteä viidestä, mikä vastaa sanallista arviota ”hyvä”.
Farmakonísi

| --- | --- |
Muut nimet:  Farmakoúsa (Φαρμακούσα), Farmáko (Φαρμάκω)
Sijainti:  37°17′14″N, 27°05′09″E, Léros Kálymnos, Etelä-Egean saaret Kreikka
Saariryhmä:  Dodekanesia
Korkein kohta:  106 m
Pinta-ala:  3,866 km²
| --- | --- |
Asukasluku:  10
Kieli:  kreikka
muokkaa - muokkaa wikitekstiä - muokkaa Wikidataa
Farmakonísi (kreik. Φαρμακονήσι, myös Farmakoúsa, Φαρμακούσα, Farmáko, Φαρμάκω), antiikin Farmakussa (m.kreik. Φαρμακοῦσσα, Farmakūssa, lat. Pharmacusa), on Kreikan saari, joka kuuluu Dodekanesian saariryhmään. Saaren pinta-ala on 3,866 neliökilometriä ja asukasluku 10 (vuonna 2011). Hallinnollisesti Farmakonísi kuuluu Léroksen kuntaan, Kálymnoksen alueyksikköön ja Etelä-Egean saarten alueeseen.
Farmakonísi sijaitsee Egeanmeren itäosassa noin 10 kilometrin päässä Turkin rannikosta. Sen lähimmät Kreikan saaret ovat Agathonísi pohjoisessa, Leipsoí lännessä ja Léros lounaassa.
Plutarkhos kertoo, että nuori Julius Caesar joutui merirosvojen vangiksi saarelle 38 päivän ajaksi, kunnes sai lunnaat järjestettyä.
Aiheesta muualla

Kuvia tai muita tiedostoja aiheesta Farmakonísi Wikimedia Commonsissa
Dodekanesia
| --- | --- |
Pääsaaret:   Astypálaia  Kálymnos  Kárpathos  Kásos  Kastelórizo (Megísti)  Kos  Léros  Nísyros  Pátmos  Ródos  Sými  Tílos 
Muut suuremmat saaret:   Agathonísi  Alimiá  Arkoí  Farmakonísi  Gyalí  Kínaros  Lévitha  Leipsoí  Nímos  Psérimos  Saría  Télendos 
Pienet saaret:   Adelfoí  Áfoti  Ágios Antónios  Agía Kyriakí, Astypálaia  Agía Kyriakí, Kálymnos  Agía Kyriakí, Léros  Agía Marína  Agía Thékla  Ágios Andréas  Ágios Geórgios, Megísti  Ágios Geórgios, Pátmos  Ágios Theódoros  Agriélaia  Ammoúdi  Antítilos  Ánydro  Apanonísia  Archángelos  Archangélou  Arefoúsa  Argeloússa  Armáthia  Artikonísi  Aspronísia Makrý Aspronísi  Megálo Aspronísi  Mikró Aspronísi  Aspropníchtis  Astakidonísia Astakída  Astakidópoulo  Chténi  Siál  Aváptistos  Avgó  Balámou  Chálavra Káppari  Makronísi  Piáto  Piláfi, Leipsoí  Psómos  Stavrí  Chamilí  Charkiás  Chiliomódi  Chína  Chondró  Chondronísi  Chondrós  Despotikó  Diakóftis  Diavátes Karavalonísi  Megalonísi  Divoúnia  Drosonísi  Exonísi  Faradonísia  Fokionísia  Frágkos  Ftenó  Gáidaros Livadeión  Gáidaros Megálou Chorioú  Gialesíno  Gláros, Agathonísi  Gláros, Léros  Glynó  Griá  Ímia  Kalapódia  Kalavrós  Kalólimnos  Kalóvolos  Kandelioússa  Karávolas  Karofýlla  Káto Prasoúa  Katsagrélli  Katsikópoula  Kentronísi  Kolófonas, Chálki  Kolófonas, Kásos  Kómaros  Kouloúndros  Kouloúra  Kounéli  Kounoúpoi  Koúrika  Koutsomýti  Krevátia  Krevatió  Kténia  Liádia Megálo Livádi  Pláka, Léros  Lígkia  Líra  Lítra  Maelonísi  Makronísi, Kásos  Makronísi, Pátmos  Makrý  Manóli  Márathos  Marmarás  Mávra  Mávro Poïní  Megálo Mávro Poïní  Megálo Trístomo  Mikrí Kouloúra  Mikró Sofráno  Mikró Trístomo  Moíra  Moní  Nekrothíki  Nerá, Agathonísi  Nerá, Kálymnos  Nípouri  Nisáki  Nisí  Nisierós  Ofidoússa  Oxiá  Pacheiá  Palaiókastro  Páno Prasoúa  Páploma  Patelída  Paximáda  Pentánisa  Pénte Vráchoi  Pergoússa  Petrokáravo  Piganoússa  Piláfi, Pátmos  Pítta  Pláka, Kásos  Plateía  Pláti, Kálymnos  Pláti, Kásos  Pláti, Sými  Polýfados  Pontikonísia Megálos Pontikós  Mikrós Pontikós  Pontikoúsa  Porionísi  Práso  Prasonísi, Kárpathos pohj.  Prasonísi, Kárpathos itä  Prasonísi, Pátmos  Prasonísi, Ródos  Prasoúda  Psathonísi, Agathonísi  Psathonísi, Pátmos  Psomí  Psoradiá  Ro  Safonídi  Saráki  Savoúra  Sélli  Sesklí  Sfýra  Skláves  Smyneronísi  Sochás  Sókastro  Spoláto  Strongylí, Agathonísi  Strongýli, Chálki  Strongýli, Kásos  Strongylí, Léros  Strongylí, Megísti  Strongylí, Nísyros  Strongyló, Pátmos  Strongyló, Ródos  Sýrna  Tigáni  Tragonéra  Tragonísi  Tragoúsa  Tría Nisiá Mesonísi  Plakída  Stefánia  Troumpéto  Trypití  Tsoúka, Chálki  Tsoúka, Pátmos  Tsoukáki  Vasilikí  Velóna  Xéra  Xóplakes  Zaforás
Fatež

| Fatež Коренево |
| --- | --- |
 Kaupunkinäkymä.
 vaakuna
 Kurskin alueen sijainti, alla kaupungin sijainti alueella
 Fatež
 Koordinaatit: 52.0897°N, 35.8590°E 
Valtio:  Venäjä
Subjekti:  Kurskin alue
Piiri:  Fatežin piiri
Perustettu (kylä):  1600-luku
Kihlakuntakaupungiksi:  1779 tai 1790
Väkiluku (2010):  5 404
Aikavyöhyke:  UTC+3 (MSK)
 
 https://мофатеж.рф/ 
Infobox OKVirheellinen NIMI-arvo: 
Fatež (ven. Фате́ж) on kaupunki Kurskin alueella Venäjällä. Se sijaitsee Usožajoen varrella 45 kilometriä Kurskista pohjoiseen. Kaupunki on Fatežin piirin keskus. Sen kautta kulkee Moskovan ja Simferopolin välinen M2-valtatie. Asukkaita on runsas 5 000 henkeä (vuonna 2010).
Säveltäjä Georgi Sviridovin muistomuseo Fatežissa.
Katu omakotitaloalueella Fatežissa.
Paikkakunta on saanut alkunsa 1600-luvulla syntyneestä kylästä. Vuonna 1779 tai 1790 siitä tuli kaupunki ja Kurskin lääniin kuuluneen kihlakunnan keskus. Nykyään Fatežissa toimii lähinnä elintarviketeollisuutta. Nähtävyyksiin kuuluu kotiseutumuseo ja vuonna 1800 rakennettu Tihvinän jumalanäidin ikonin kirkko. Kaupungista on kotoisin säveltäjä Georgi Sviridov.
Aiheesta muualla

Kuvia tai muita tiedostoja aiheesta Fatež Wikimedia Commonsissa
Fastivin piiri

| Fastivin piiri Фастівський район |
| --- | --- |
 Piirin sijainti Kiovan alueen kartalla.
 Lippu:  Vaakuna
 Koordinaatit: 50.0792°N, 29.9156°E 
Valtio:   Ukraina
Alue:  Kiovan alue
Perustettu:  1923; laajentunut 17.7.2020
Hallinto:  
 – hallinnollinen keskus:  Fastiv (44 841 as., 2021)
Pinta-ala  ():  1 759,7 km²
Väkiluku (2021 (arvio)):  183 794
Aikavyöhyke:  UTC+2
– kesäaika:  UTC+3
 
Verkkosivu
Fastivin piiri (ukr. Фастівський район, Fastivskyi raion) on hallinnollinen piiri Ukrainan pohjoisosassa Kiovan alueella. Piiri on perustettu alkujaan 1923. Osana Ukrainan heinäkuun 2020 aluehallinnollisia muutoksia, piiriä laajennettiin. Fastivin piiri rajoittuu pohjoisessa Butšan piiriin, koillisessa Kiovaan, idässä Obuh’ivin piiriin ja etelässä Bila Tserkvan piiriin, sekä lännessä Žytomyrin alueen Žytomyrin piiriin. Piirin hallinnollinen keskus on Fastiv (44 841 as., 2021).
Fastivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kiovan alueen piirien lukumäärän seitsemään.  Fastivin piirin pinta-alaksi tuli 1 759,7 neliökilometriä.
Ukrainan tilastokeskus arvioi Fastivin piirin väkiluvuksi 183 794 (1.1.2021). Kaupunkilaisiksi luokiteltiin 59 prosenttia piirin asukkaista (108 373 as.), eli kahden kaupungin (Bojarka, Fastiv) ja viiden kaupunkityyppisen taajaman (Borova, Hlevah’a, Kalynivka, Kožanka, Čabany) väestö. Piirin laajenemisen (7/2020) johdosta uusi piiri on aiempaa samannimistä piiriä väkirikkaampi (väkiluku 30 777, 2017).
Fastivin piirin kartta ennen heinäkuuta 2030.
Fastivin kaupunkia.
Fastivin rautatieasemarakennus.
Fastivin kaupunginvaltuuston talo.
Aiheesta muualla

Kuvia tai muita tiedostoja aiheesta Fastivin piiri Wikimedia Commonsissa
Kyivska oblast (tietosanakirjan Isrorija mist i sil Ukrajinskoji RSR 10. voluumin Kyivska oblast - artikkelit aiemmasta Fastivin piiristä - Фастівський район - ja siihen 7/2020 liitetyistä muista piireistä, ja piirien paikkakunnista) (ukrainaksi) (ukrssr.com.ua)